**Opis poslova**

**Za nevladinu organizaciju/pružaoca savjetodavnih usluga**

**za implementaciju metodologije socijalnog mapiranja u gradu Bijeljina,**

**razvijene od strane Njemačke razvojne organizacije GIZ**

1. **Pozadina**

Ekonomije zapadnog Balkana suočavaju se s velikim društveno-ekonomskim izazovima, a ekonomska konsolidacija je spora i obuhvata samo dio stanovništva. Uprkos reformama u području vladavine prava i ljudskih prava, mnogi stanovnici, posebno pripadnici ranjivih grupa, doživljavaju višestruku diskriminaciju. To rezultira povećanom željom mnogih ljudi (posebno mladih) u regiji za emigracijom i pogoršava potencijalne društvene i političke sukobe. Takođe, pripadnici ranjivih grupa često ne posjeduju dovoljno znanja o socijalnim pravima i pristupu socijalnim uslugama, obrazovanju i zdravstvenoj zaštiti, i uglavnom zavise o pomoći države. Nadležne institucije, naročito lokalne vlasti, do sada nisu mogle dovoljno podržati ove grupe stanovništva i stvoriti odgovarajuće uslove za jednak pristup socijalnim pravima i socijalnim uslugama za sve ranjive grupe. Dalje, institucije nemaju relevantne podatke koji su im potrebni kako bi se bavili planiranjem i razvojem politike zasnovane na dokazima koji govore o potrebama ovih grupa.

Inkluzija posebno ranjivih grupa je važan element pregovora o pristupanju Evropskoj uniji (posebno Poglavlje 23: Pravosuđe i osnovna prava, i Poglavlje 19: Socijalna politika i zapošljavanje). Tekući proces reformi i približavanja Evropskoj uniji važan je faktor saradnje i političke stabilizacije u jugoistočnoj Evropi. Sprovođenje pravnog okvira, političkih strategija i akcionih planova koji garantuju sveobuhvatna ekonomska i socijalna prava godinama stagnira. Sprovođenje Agende 2030 i njenih 17 razvojnih ciljeva, a posebno sveobuhvatni princip „Nikoga ne zapostaviti“, ne dobija dovoljno pažnje među relevantnim akterima vlastima i sporo napreduje.

Uzroci za ovakvu situaciju leže u nedostatku kompetencija, nedovoljnim kapacitetima i finansijskim resursima lokalnih samouprava i drugih relevantnih aktera, kao i u nedovoljnoj saradnji između lokalnog i nacionalnog nivoa i preko državnih granica.

U sklopu projekta SoRi II (*Social Rights for Vulnerable Groups*), radi se na jačanju kapaciteta jedinica lokalne samouprave kako bi se pružila pomoć i podrška najugroženijim grupama stanovništva u Republici Srpskoj.

Socijalno mapiranje sprovest će se u okviru NALAS (Mreža asocijacija lokalnih vlasti jugoistočne Evrope), projekta „Jačanje lokalnih kapaciteta za implementaciju Agende 2030 i principa “Nikoga ne zapostaviti“, koji implementira Savez opština i gradova Republike Srpske, uz podršku Njemačka razvojna organizacija GIZ. Navedena aktivnost doprinosi implementaciji projekta „Socijalna prava za ranjive grupe II” (*SoRi II – Social Rights for Vulnerable Groups*)“ koji provodi GIZ, uz podršku Saveznog ministarstva za ekonomsku saradnju i razvoj (BMZ).

Projekat se bavi nedostatkom institucionalnih kapaciteta, stručnosti i iskustva lokalnih samouprava i drugih relevantnih zainteresovanih strana da osiguraju socijalna, ekonomska i kulturna prava svojih građana, posebno ranjivih grupa, u pet ciljanih ekonomija zapadnog Balkana. Projekat se fokusira na proširivanje uspješnih pristupa za socijalno uključivanje i razvoj i primjenu metodologije socijalnog mapiranja za planiranje i procese donošenja odluka na lokalnom nivou.

1. **Cilj poziva**

Opšti cilj zadatka je doprinijeti socijalnoj inkluziji ranjivih Roma, poboljšanju kvaliteta života kao i jačanju socijalne kohezije na lokalnom nivou promovisanjem lokalizacije Agende 2030 i njenih ciljeva, posebno principa “Nikoga ne zapostaviti” na lokalnom nivou.

Specifični ciljevi zadatka su:

1. Doprinijeti boljem osmišljavanju politika socijalne zaštite za ranjive grupe,

2. Doprinijeti prepoznavanju i integraciji Agende 2030 i principa “Nikoga ne zapostaviti” u lokalni program socijalne zaštite,

3. Pružiti podršku gradu Bijeljina u primjeni metodologije socijalnog mapiranja koju je razvio GIZ u koordinaciji s osobljem lokalne samouprave

4. Pružiti podršku gradu Bijeljina u određivanju prioritetnih ciljeva održivog razvoja na osnovu rezultata socijalnog mapiranja, uključujući definisanje odgovarajućih ciljeva i uključivanje u odgovarajući program socijalne zaštite.

Zadatak uključuje aktivnosti usredsređene na testiranje metodologije socijalnog mapiranja, koju je razradio GIZ, u koordinaciji i saradnji s osobljem iz gradske uprave grada Bijeljina.

U tom kontekstu, Savez opština i gradova Republike Srpske ima potrebu za angažovanjem stručne nevladine organizacije/pružaoca savjetodavnih usluga, koji će u gradu Bijeljina provesti socijalno mapiranje u četiri (4) gradske mjesne zajednice naseljene romskom populacijom, koristeći metodologiju koju je razvio GIZ.

1. **Odgovornosti i zadaci**

Odgovornosti pružaoca usluge su sljedeće:

**1**. **Učešće u treningu za socijalno mapiranje** zajedno s osobljem iz grada Bijeljina. Trening će se održati u martu 2021.godine. Treninzima će prisustvovati jedan predstavnik gradske uprave grada Bijeljina i jedan predstavnik nevladine organizacije/pružaoca konsultantskih usluga. Kurikulum obuke će se sastojati od šest modula od tri sata, a trajat će četiri sedmice. Pružalac usluga osigurava da se znanje o korištenju digitalnih podataka stečeno tokom treninga prenese na tim terenskih anketara

**2. Konsultacije sa gradom Bijeljina** o obimu socijalnog mapiranja i fokusiranju na ranjive grupe, uključujući definisanje uzorka za podnesenu anketu, broj fokus grupa i razgovore sa zainteresovanim stranama, koji će se obaviti u skladu s lokalnim prioritetima, nacionalnim pravnim okvirom , kao i raspoloživo vrijeme za implementaciju predviđeno projektom.

**3. Izrada akcionog plana za provođenje socijalnog mapiranja.**

**4. Sprovođenje procesa socijalnog mapiranja** na licu mjesta u skladu sa GIZ metodologijom koja je razrađena i podijeljena s nevladinom organizacijom/pružaocem savjetodavnih usluga na treningu. Pružalac usluga treba osigurati da se relevantna znanja i iskustva metodologije socijalnog mapiranja prenesu timu terenskih anketara.

**5. Razrada izvještaja**. Podaci dobijeni iz terenskih aktivnosti socijalnog mapiranja u gradu Bijeljina se obrađuju i analiziraju, uz isticanje ključnih nalaza i preporuka oko kojih je potrebno da se konsultuje i dogovori sa službenicima gradske uprave.

Pružalac usluga osigurava sveukupnu koordinaciju aktivnosti, kao i blisku saradnju i koordinaciju sa Savezom opština i gradova Republike Srpske i gradom Bijeljina. Ovo podrazumijeva brzu, transparentnu i redovnu koordinaciju s partnerima za implementaciju i saradnju kako bi se osigurao efikasan i djelotvoran doprinos socijalnog mapiranja cjelokupnom procesu implementacije projekta.

**6. Ishodi/rezultati**

6.1 Identifikovanje obima vježbi socijalnog mapiranja, kroz utvrđivanje uzorka za terensko istraživanje i fokusiranje na ranjive grupe, broj fokus grupa koje će se provesti i intervjui sa zainteresovanim stranama u koordinaciji sa gradom Bijeljina.

6.2 Izrađen akcioni plan za provođenje procesa socijalnog mapiranja

6.3 Implementiranje metodologije socijalnog mapiranja na osnovu ishoda pod 6.1.

6.4 Izvještaj o socijalnom mapiranju s glavnim nalazima, zaključcima i preporukama koje su odobrili službenici gradske uprave grada Bijeljina.

6.5 Koordinacija aktivnosti.

1. **Vremenski okvir**

|  |  |  |  |
| --- | --- | --- | --- |
| Kada? | Šta? | Ko? | Rezultat(i) |
| Druga sedmica marta | Potpisivanje ugovora | Savez opština i gradova Republike Srpske i pružalac usluga/izabrana NVO | Potpisivanje ugovora o pružanju konsultantskih usluga |
| Mart 2021.g. | Trening za socijalno mapiranje u 6 modula po 3 sata, u trajanju od 4 sedmice | Osoblje gradske uprave odabrano za učešće na treningu i odabrana NVO  /pružalac usluga | Poboljšano znanje o socijalnom mapiranju |
| April – Jun 2021.g. | Testiranje socijalnog mapiranja | Osoblje izabrane NVO  /pružaoca usluga savjetodavnih usluga u koordinaciji sa osobljem grada Bijeljina | Izvještaj o socijalnom mapiranju s prikupljenim podacima, glavnim nalazima I preporukama |

1. **Koncept usluge, struktura tima i profil pružaoca usluga**

1.Koncept usluge

Socijalno mapiranje je metoda koju najčešće koriste socijalni radnici i drugi profesionalci kako bi mogli utvrditi raspodjelu socio-ekonomskih resursa (npr. dostupnost zdravstvenih usluga, socijalnih usluga ili neprofitnih pružalaca usluga u određenoj lokalnoj zajednici), a takođe i za prikupljanje podataka o potrebama zapostavljenih (ranjivih) grupa stanovništva koje žive u lokalnoj zajednici. GIZ je nadogradio ovaj koncept integrišući princip “Nikoga ne zapostaviti” u svoju trenutnu metodologiju.

Očekivanja ove nadograđene metodologije su da će omogućiti lokalnim zajednicama i drugim institucijama da razumiju ne samo ko su ranjive grupe, već i koje su njihove potrebe (kako bi se na njih moglo odgovoriti na pravi način), i razumjeti kojim faktorima rizika su najviše izložene.

Razumijevanjem osnovnih uzroka složenih socijalnih problema, lokalne zajednice bi mogle predložiti ciljanije mjere i fokusirati se na goruća pitanja. Dalje, očekuje se da prikupljeni podaci budu integrisani u lokalne planove/programe socijalne zaštite i prilagođeni ciljevima održivog razvoja i Agendi 2030.

Dizajn metodologije je modularan, što znači da korak po korak vodi stručnjake kroz proces. Sastoji se od dva glavna elementa: (1) interaktivnog alata koji nudi širok spektar metoda socijalnog mapiranja koji se mogu prilagoditi u skladu s određenim kontekstom i (2) Alata koji sadrži sve upitnike koji se mogu koristiti za mapiranje.

Komplet alata za socijalno mapiranje u potpunosti je digitalizvan, čime se poboljšava efikasnost korištenja vremena i resursa (kako ljudskih tako i finansijskih) u poređenju s tradicionalnim “olovka i papir” anketama.

2. Struktura tima

NVO/pružalac savjetodavnih usluga trebao bi osigurati **jednog višeg eksperta** koji će voditi **grupu terenskih anketara** koje će pružalac usluga odabrati kao lokalnu podršku na licu mjesta za provođenje praktičnog socijalnog mapiranja u gradu Bijeljina. Pružalac usluga osigurava raspolaganje grupom terenskih anketara.

Viši ekspert odgovoran je za opštu koordinaciju svih aktivnosti vezanih za provođenje i primjenu metodologije socijalnog mapiranja u gradu Bijeljini. Viši ekspert će djelovati kao fokusna tačka između Saveza opština i gradova Republike Srpske i tima terenskih istraživača.

3. Profili

Profil **NVO/pružaoca konsultantskih usluga** sadržavat će dokaze o:

- najmanje 3 godina iskustva u oblasti provođenja javnih ili privatnih istraživanja u Bosni i Hercegovini i susjednim zemljama,

- najmanje 2 javne ankete provedene za lokalne vlasti, po mogućnosti povezane s temama socijalne zaštite ili pružanja usluga u lokalnoj upravi

Profil **višeg eksperta** sadržavat će dokaze o posjedovanju znanja o razvoju, organizaciji, procedurama i provođenju javnih anketa. Shodno tome, od višeg eksperta se očekuje da ima znanje o sljedećem:

- Lokalnoj vlasti i funkcionisanju jedinica lokalne samouprave

- Socijalnim uslugama i ranjivim grupama stanovništva na lokalnom nivou

Radno iskustvo u kontekstu Agende 2030 za održivi razvoj smatrat će se dodatnom prednošću.

Profesionalno iskustvo u provođenju javnih anketa

Viši ekspert treba posjedovati iskustvo od najmanje 3 godina u istraživačkom i anketnom radu na polju socijalne zaštite, nacionalnih i lokalnih politika socijalne zaštite, ranjivih grupa, izrade strategija. Očekuje se da viši ekspert ima stručno znanje, s најмање 3 projekata praktičnog iskustva u razvoju, organizaciji, postupcima i provođenju procesa javnog istraživanja (prikupljanje podataka, analize podataka, identifikacija ključnih nalaza i preporuka). Najmanje 3 projekta provedena u svrhe lokalnih zajednica, poželjno u području socijalne zaštite.

Dodatne vještine:

* Radno iskustvo vezano za jedinice lokalne samouprave i poznavanje Agende 2030 i principa

“Nikoga ne zapostaviti” smatraće se dodatnom prednošću.

* Prethodno iskustvo u korištenju digitalnih alata za prikupljanje podataka (KoBo toolbox ili drugi) će se smatati prednošću.

Kao dokaz o iskustvu dostavljaju se reference.

Obrazovanje

Ekspert treba imati diplomu iz polja relevantnog za javnu upravu i socijalne usluge (npr. društvene nauke, političke nauke, javna uprava, pedagogija, upravljanje ljudskim resursima ili neko drugo relevantno područje). Naučno zvanje iz pomenutih oblasti smatrat će se dodatnom prednošću.

Jezičke vještine

Tečno znanje engleskog jezika. Očekuje se sposobnost provođenja procesa socijalnog mapiranja na B/H/S jeziku.

IT vještine

Poznavanje rada u MS Office (Word, Excel, PowerPoint).

Ostalo

Visok nivo fleksibilnosti, sposobnost rada u timu pri kratkim rokovima, spremnost na putovanje. analitičke, istraživačke, socijalne i komunikacijske vještine.

**VI Ponuda**

Ponude je potrebno dostaviti na mail info@alvrs.com, najkasnije do 17.marta 2021. godine.

Ponuda treba da sadrži sljedeće dijelove:

1. **Tehničke komponente**

1. Prezentacija portfolija NVO/firme pružaoca konsultantskih usluga, koja potvrđuje prethodno iskustvo u provođenju anketa (kvantitativnih i kvalitativnih) i CV višeg eksperta.

2. Profil pružaoca usluga

3. Naslovna stranica na kojoj je prikazano ime pružaoca usluga, adresa i kontakt informacije

4. Prezentacija pružaoca usluga, dokaz o stručnosti za obavljanje zadatka, s tekstom u kojem se detaljno opisuje razumijevanje zadatka

5. Dokument o registrovanoj djelatnosti, kao dokaz da je pružalac usluge registrovan kao pravno lice

6. Dokumenti koji dokazuju finansijsku sposobnost NVO/konsultantske firme

Napomena: Molimo Vas da sve dokumente od broja 1. do broja 4. grupišete u jedan dokument u formatu PDF-a koji se može pretraživati.

Prikaz stručnosti

1. Dostaviti CV višeg eksperta i garanciju raspoloživosti terenskih anketara koji će asistirati višem ekspertu

2. Reference za relevantne poslove, navedene u CV-u

Napomena: Molimo Vas da sve dokumente iz odjeljka 1. i .2. grupišete u jedan dokument u formatu PDF-a koji se može pretraživati.

**2. Finansijska komponenta**

Pružalac usluga treba dati procjenu ukupnog iznosa za odgovornosti i isporuke spomenute pod naslovom „6. Ishodi/Rezultati”. Preciznije, od pružaoca usluga se očekuje da dostavi procjenu dnevne naknade posebno za višeg eksperta i dnevnu naknadu za terenske anketare, popunjavanjem Excel tablice (vidi PRILOG 2). Broj dana za višeg eksperta procijenjen je u Excel dokumentu i ne treba ga prilagođavati. Broj dana angažovanih terenskih anketara prikazan je ukupno, bez obzira na broj terenskih anketara angažovanih u anketiranju.

Finansijska ponuda sadrži predloženu dnevnu stopu neto stručnjaka u KM, PDV prikazan odvojeno za: višeg eksperta i terenske anketare. Troškovi vezani za obavljanje zadatka (kancelarijski materijal, troškovi komunikacije, putovanja i smještaja) bit će pokriveni i dio su dnevnih cijena koje nudi NVO/pružalac savjetodavnih usluga.

**VII. Kriteriji evaluacije i bodovanje**

Prijedlozi će se ocjenjivati na osnovu sljedećih kriterija:

• 70% tehnička komponenta

• 30% finansijska komponenta (20% za višeg eksperta i 10% za terenske anketare)

**VIII. Referentna osoba**

Referentna osoba za ovaj zadatak je Sanja Krunić. Adresa e-pošte: [info@alvrs.com](mailto:info@alvrs.com)

**IX. Izmjena uslova**

Savez opština i gradova Republike Srpske zadržava pravo da izmijeni uslove Opisa poslova u bilo kom trenutku po sopstvenom nahođenju.

**X. Prihvatanje i odbijanje prijedloga**

Savez opština i gradova Republike Srpske ne mora nužno prihvatiti prijedlog najniže cijene ili bilo koji prijedlog. Po svom nahođenju, Savez opština i gradova Republike Srpske zadržava pravo da odbije bilo koji ili sve pristigle prijedloge i da prihvati svaki prijedlog koji smatra povolјnim, bez obzira da li je to prijedlog

s najnižom cijenom ili ne.

Savez opština i gradova Republike Srpske nema obavezu da dodijeli ugovor i zadržava pravo da u bilo kom trenutku obustavi proces podnošenja prijedloga i da se povuče iz razgovora sa svim ili bilo kojim od eksperata koji su odgovorili.

Savez opština i gradova Republike Srpske zadržava pravo da prihvati predloženu ponudu u cjelini ili djelimično, da odbije bilo koju ili sve ponude, da se odrekne svih manjih neformalnosti, nepravilnosti ili tehničkih detalјa i da prihvati ponudu koja se smatra najpovolјnijom za Savez opština i gradova Republike Srpske i nije dužan dijeliti informacije o procesu odabira.

**XI. Pregovori o ugovoru**

Savez opština i gradova Republike Srpske zadržava pravo pregovora o određenim uslovima ugovora s ponuđačima koji uđu u uži izbor prije konačne dodjele ugovora. Savez opština i gradova Republike Srpske takođe zadržava pravo pregovora o određenim uslovima ugovora sa dobavljačem, kako ugovor bude odmicao.

**XII. Vlasništvo**

Svi materijali, dokumenti i informacije pripremlјeni, razvijeni ili prilagođeni od strane pružaoca usluga ostaju vlasništvo Saveza opština i gradova Republike Srpske. Pružaoci usluga i viši ekspert se slažu da se nijedan dio materijala, dokumenata i informacija vezanih za socijalno mapiranje ne može reprodukovati ili distribuirati u bilo kojem obliku ili bilo kojim sredstvima ili pohraniti u bazu podataka ili sistem za pronalaženje, za bilo koje druge svrhe i cilјeve od onih koji se odnose na ovaj zadatak, bez prethodnog odobrenja Saveza opština i gradova Republike Srpske.

**XIII. Izvještaj**

Izvještaj se podnosi najkasnije 5 radnih dana po završetku socijalnog mapiranja u gradu Bijeljini, od strane višeg eksperta. Standardizovani format Izvještaja koji će se koristiti bit će naveden kao dodatak ugovoru.

**XIV. Uslovi i plaćanje**

NVO/pružalac konsultantskih usluga sa Savezom opština i gradova Republike Srpske potpisuje Ugovor o uslugama, a isplata se vrši u ratama, po predaji i odobrenju gore navedenih rezultata.

**XV. Pokazatelji učinka**

Pokazatelji koji odražavaju učinak eksperta su: pravovremena prezentacija rezultata, kvalitet realizacije zadatka, rezultati evaluacije sudionika i kvalitet izvještaja koji će se dostaviti referentnoj osobi ovog zadatka. Savez opština i gradova Republike Srpske će ocijeniti učinak eksperta na sesiji povratnih informacija sa pružaocem usluga, nakon realizacije dodijeljenih aktivnosti prema ovom ugovoru. Standardizovani obrazac za procjenu učinka RCDN bit će dostavljen kao Aneks 3 Ugovoru.

**XVI. Evaluacija rada**

Izvršavanje zadataka će biti ocijenjeno od Saveza opština i gradova Republike Srpske.

**Lista Priloga:**

Prilog 1: Kratka i preliminarna prezentacija metodologije socijalnog mapiranja koju je razradio GIZ Prilog 2: EXCEL Budget template za specificiranje pojedinačnih troškova

Prilog 3: Standardised Performance Assessment Form (RCDN)

Generalni sekretar

Aco Pantić, s.r.